gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
ઇમર્જિંગ શૅરબજારોમાં દોઢેક મહિનામાં એફઆઇઆઇ દ્વારા ર૩ અબજ ડૉલરની રોકડી
You need an iframes capable browser to view this content.
સન ફાર્મા ૧૪ દિવસમાં ૧પ ટકા ખરડાયો : આરકૉમમાં વૉલ્યુમ સાથે ૭ ટકાની તેજી : ડેટ માર્કેટમાં એફઆઇઆઇ આક્રમક સેલર
શૅરબજારનું ચલકચલાણું - અનિલ પટેલ
ટેક્નૉલૉજી, એફએમસીજી, બૅન્કિંગ સેગમેન્ટના સિલેક્ટિવ શૅરની નબળાઈ પાછળ બુધવારે પણ શૅરબજાર માઇનસ ઝોનમાં બંધ રહ્યું છે. આ સળંગ છઠ્ઠા દિવસની નબળાઈ છે. બજારમાં વધઘટની રેન્જ સાંકડી હતી. દિવસનો મોટો ભાગ સેન્સેક્સ પોઝિટિવ ઝોનમાં જોવાયો હતો, પરંતુ છેલ્લા કલાકમાં વેચવાલીનું પ્રેશર કામે લાગતાં માર્કેટ માઇનસમાં સરકી ગયું હતું અને બંધની રીતે મહિનાની નીચી સપાટીએ પહોંચી ગયું હતું. વિશ્વબજારો સાંકડી રેન્જમાં સાધારણ વધઘટમાં હતાં. પાકિસ્તાની શૅરબજાર સળંગ તેર દિવસથી રોજેરોજ નવી ઑલટાઇમ હાઈ બતાવ્યા બાદ ગઈ કાલે થાક ખાવાના મૂડમાં અડધા ટકા જેવા ઘટાડે કે ર૧૭ પૉઇન્ટની નરમાઈમાં ૪૬,૯૯૩ આસપાસ દેખાતું હતું. દરમ્યાન ઇમર્જિંગ માર્કેટ્સમાંથી છેલ્લા દોઢેક મહિનાના ગાળામાં ર૩ અબજ ડૉલરથી વધુનો નેટ આઉટફ્લો નોંધાયો છે જેમાં ભારતીય બજાર સાત અબજ ડૉલર પ્લસના આંકડા સાથે મોખરે છે. ચાલુ મહિને ઇક્વિટી માર્કેટમાં એફઆઇઆઇની ભારતમાં વેચવાલી ખાસ્સી ધીમી પડી છે, પરંતુ સામે ડેટ માર્કેટમાં આક્રમક સેલિંગ જોવાઈ રહ્યું છે.
મુંબઈ શૅરબજારનો સેન્સેક્સ મંગળવારના ૨૬,૩૦૭.૯૮ના બંધ સામે ગઈ કાલે ૨૬,૩૬૮.૮૮ ખુલ્યો હતો. દિવસ દરમ્યાન વધીને ઊંચામાં ૨૬,૩૯૬ અને ઘટીને નીચામાં ૨૬,૨૧૩.૫૧ના સ્તરે પહોંચ્યો હતો. છેલ્લે ૬૫.૬૦ પૉઇન્ટ ઘટીને ૨૬,૨૪૨.૩૮ બંધ રહ્યો હતો. મિડ કૅપ ઇન્ડેક્સ ૧૯.૫૨ પૉઇન્ટ ઘટીને ૧૧,૯૮૪.૬૪ અને સ્મોલ કૅપ ઇન્ડેક્સ માત્ર ૩.૭૪ પૉઇન્ટ વધીને ૧૧,૯૫૦.૮૮ બંધ રહ્યા હતા.
નૅશનલ સ્ટૉક એક્સચેન્જનો નિફ્ટી મંગળવારના ૮૦૮૨.૪૦ના બંધ સામે ગઈ કાલે ૮૧૦૫.૮૫ ખુલ્યો હતો. દિવસ દરમ્યાન વધીને ઊંચામાં ૮૧૧૨.૫૫ અને ઘટીને નીચામાં ૮૦૫૩.૨૫ના સ્તરે પહોંચ્યો હતો. છેલ્લે ૨૧.૧૦ પૉઇન્ટ ઘટીને ૮૦૬૧.૩૦ બંધ રહ્યો હતો.
સેન્સેક્સમાં ૧૭ કંપનીના ભાવ ઘટ્યા
સેન્સેક્સમાં સમાવિસ્ટ ૩૦ કંપનીમાંથી ૧૭ના ભાવ ઘટ્યા હતા, જ્યારે ૧૩ના ભાવમાં વધારો થયો હતો.
સન ફામાર્‍નો ભાવ સૌથી વધુ ૨.૨૫ ટકા ઘટીને ૬૧૪.૪૦ રૂપિયા બંધ રહ્યો હતો. આઇટીસીનો ભાવ ૧.૪૪ ટકા, ટીસીએસનો ૧.૦૭ ટકા અને હીરો મોટો કૉર્પનો એક ટકો ઘટ્યો હતો. મારુતિ સુઝુકીનો ભાવ સૌથી વધારે ૧.૩૧ ટકા વધીને ૫૧૬૯ રૂપિયા બંધ રહ્યો હતો. મહિન્દ્રનો ભાવ ૧.૨૨ ટકા, લુપિનનો ૧.૧૭ ટકા, એનટીપીસીનો ૧.૦૫ ટકા વધ્યો હતો.
મુંબઈ શૅરબજારના સેક્ટરલ ઇન્ડાઇસિસમાંથી આઇટી ઇન્ડેક્સ સૌથી વધુ ૭૬.૨૦ પૉઇન્ટ ઘટીને ૧૦,૦૪૮.૯૫ બંધ રહ્યો હતો. આ ઇન્ડેક્સમાં સમાવિસ્ટ ૫૮ કંપનીમાંથી ૩૩ કંપનીના ભાવ ઘટ્યા હતા. મિક ઇલેક્ટ્રૉનિક્સનો ભાવ સૌથી વધુ ૮.૬૫ ટકા ઘટીને ૧૫.૩૧ રૂપિયા બંધ રહ્યો હતો. સોનાટા સૉફ્ટવેરનો ભાવ ૪.૦૭ ટકા, જિયોમેટ્રિક્સનો ૩.૧૪ ટકા, ઇન્ટેલેક્ટનો ૨.૬૪ ટકા ઘટ્યો હતો.
એફએમસીજી ઇન્ડેક્સ ૭૪.૯૪ પૉઇન્ટ ઘટીને ૭૭૮૭.૧૦ બંધ રહ્યો હતો. આ ઇન્ડેક્સમાં સમાવિસ્ટ ૬૮ કંપનીમાંથી ૩૬ના ભાવ ઘટ્યા હતા. ક્યુપિડનો ભાવ સૌથી વધુ ૩.૦૩ ટકા ઘટીને ૨૯૪.૩૦ રૂપિયા બંધ રહ્યો હતો. દ્વારકેશ શુગરનો ભાવ ૨.૨૧ ટકા, તાતા કૉફીનો ૨.૧૧ ટકા ઘટ્યો હતો. કૅપિટલ ગુડ્ઝ ઇન્ડેક્સ ૫૪.૨૮ પૉઇન્ટ ઘટીને ૧૩,૫૯૦.૫૮ અને હેલ્થકૅર ઇન્ડેક્સ ૫૧.૩૪ પૉઇન્ટ ઘટીને ૧૪,૮૬૭.૯૫ બંધ રહ્યા હતા.
કન્ઝ્યુમર ડ્યુરેબલ્સ ઇન્ડેક્સ સૌથી વધુ ૭૪.૪૬ પૉઇન્ટ વધીને ૧૧,૦૨૧.૧૮ બંધ રહ્યો હતો. આ ઇન્ડેક્સમાં સમાવિસ્ટ ૧૦ કંપનીમાંથી છના ભાવ વધ્યા હતા. પી.સી. જ્વ્ોલર્સનો ભાવ સૌથી વધુ ૬ ટકા વધીને ૩૮૧ રૂપિયા બંધ રહ્યો હતો. રાજેશ એક્સપોર્ટનો ભાવ ૧.૯૦ ટકા અને સિમ્ફનીનો ૧.૧૪ ટકા વધ્યો હતો. મેટલ ઇન્ડેક્સ ૫૧.૬૭ પૉઇન્ટ વધીને ૧૦,૩૦૭.૩૭ અને ઑઇલ અૅન્ડ ગૅસ ઇન્ડેક્સ ૪૪.૧૫ પૉઇન્ટ વધીને ૧૧,૯૭૬.૫૫ બંધ રહ્યો હતો.
સાસ્કેન કમ્યુનિકેશન વર્ષના ઊંચા લેવલે
સાસ્કેન કમ્યુનિકેશન્સ ટેક્નૉલૉજીઝનો ભાવ ગઈ કાલે દિવસ દરમ્યાન વધીને છેલ્લા એક વર્ષના ઊંચા લેવલ ૪૪૮.૪૦ રૂપિયાએ પહોંચ્યો હતો. શૅરનો ભાવ ૪૨૦ રૂપિયા ખુલ્યો હતો. દિવસ દરમ્યાન ઘટીને નીચામાં ૪૧૭.૮૦ રૂપિયાના સ્તરે પહોંચ્યો હતો. છેલ્લે ૧.૨૬ ટકા વધીને ૪૧૮ રૂપિયા બંધ રહ્યો હતો. શૅર બાયબૅકનો ભાવ નક્કી કરવા માટે કંપનીની બોર્ડ મીટિંગ ૨૩ ડિસેમ્બરે મળવાની છે એના કારણે ગઈ કાલે ભાવ વધ્યો હતો. ૨૭ ઑક્ટોબરે કંપનીની બોર્ડ મીટિંગમાં શૅરદીઠ મહત્તમ ૪૨૫ રૂપિયાના ભાવે ૨૮.૨૦ લાખ શૅર્સ બાયબૅક કરવાની દરખાસ્ત મંજૂર કરવામાં આવી હતી.
ડેટામૅટિક્સ ગ્લોબલ ૧૧ વર્ષના ઊંચા સ્તરે
ડેટામૅટિક્સ ગ્લોબલ સર્વિસિસનો ભાવ ગઈ કાલે દિવસ દરમ્યાન વધીને ૧૧ વર્ષના ઊંચા લેવલે પહોંચ્યો હતો. કંપનીના શૅરનો ભાવ ગઈ કાલે ૧૧૯.૨૦ રૂપિયા ખુલ્યો હતો. દિવસ દરમ્યાન વધીને ઊંચામાં ૧૩૧.૬૦ રૂપિયા અને ઘટીને નીચામાં ૧૧૯.૨૦ રૂપિયાના સ્તરે પહોંચ્યો હતો. છેલ્લે ૧૪.૫૮ ટકા વધીને ૧૨૯.૭૦ રૂપિયા બંધ રહ્યો હતો. ઇનસિક કૅપિટલ પાર્ટનર્સે ૨૦ ડિસેમ્બરે ઓપન માર્કેટમાંથી શૅરદીઠ ૧૦૨.૦૮ રૂપિયાના ભાવે કંપનીના ૨.૯૫ લાખ શૅર ખરીદ્યા હોવાને પગલે ભાવ વધ્યો હતો.
સન ફાર્મા સળંગ પાંચમા દિવસે ડાઉન
સન ફાર્માનો શેર નરમાઈની ચાલ જાળવી રાખતાં ગઈ કાલે નીચામાં ૬૧૩ રૂપિયા થઈ છેલ્લે સવાબે ટકાની ખરાબીમાં ૬૧૪ રૂપિયા પ્લસ બંધ હતો. આ સળંગ પાંચમા દિવસની નબળાઈ છે. કામકાજના છેલ્લા ૧૪ દિવસમાં આ કાઉન્ટર ૧૫ ટકાથી વધુ ખરડાઈ ચૂક્યું છે. દસેક મહિના પૂર્વે ૨૩ ફેબ્રઆરીએ ભાવ ૮૯૮ રૂપિયાના શિખરે હતો.
હેલ્થકૅર ઇન્ડેક્સ ચાર મહિના પહેલાં ૧૮,૮૪૨ની ટોચે હતો એ ઘટતો રહી અત્યારે ૧૪,૮૬૮ થઈ ગયો છે. ગઈ કાલે એ સેન્સેક્સ કરતાં થોડોક વધુ ૦.૩૪ ટકા નરમ હતો. સમગ્ર ફાર્મા ઉદ્યોગ ખાતેના ૧૩૩ શૅરમાંથી ગઈ કાલે ૫૯ જાતો વધેલી હતી. ફ્રન્ટલાઇન અન્ય કાઉન્ટરમાં કૅડિલા હેલ્થકૅર પોણા ટકાથી વધુ, અરબિંદો ફાર્મા બે ટકા, ન્યુલૅન્ડ લૅબ અઢી ટકા, બાયોકોન અડધો ટકો, મર્ક તથા નોવાર્ટિસ એક-એક ટકો ડાઉન હતા. ટૉરન્ટ ફાર્મા ૩.૪ ટકાની તેજીમાં ૧૩૩૪ રૂપિયા બંધ હતો. શિલ્પા મેડીકૅર ૭૮૭ રૂપિયાની નવી ટોચે જઈ સવાછ ટકાના જમ્પમાં ૭૭૩ રૂપિયા બંધ હતો.
ટાવર બિઝનેસની રોકડી આરકૉમને ફળી
અનિલ અંબાણી ગ્રુપની રિલાયન્સ કમ્યુનિકેશનનો શૅર ગઈ કાલે ઉપરમાં ૩૮.૫૦ રૂપિયા થઈ અંતે ૭ ટકાની તેજીમાં ૩૭.૪૫ રૂપિયા બંધ હતો. વૉલ્યુમ સરેરાશ કરતાં સાત ગણું હતું. કંપની દ્વારા એના દેશભરમાં પથરાયેલા ટેલિકૉમ ટાવર બિઝનેસ વિદેશી બ્રુકફીલ્ડ ઇન્ફ્રાસ્ટ્રક્ચરને વેચાણ કરવાના કરાર થયાના અહેવાલથી શૅરમાં કરન્ટ આવ્યો હતો. આ વેચાણ બદલ આરકૉમને ૧૧,૦૦૦ કરોડ રૂપિયા કે ૧૬૦ કરોડ ડૉલર મળશે. કંપની એનો ઉપયોગ દેવાની ચુકવણીમાં કરશે. વધુમાં ઍરસેલ સહિતના કંપનીના વાયરલેસ બિઝનેસનું પણ મૉનેટાઇઝેશન વિચારાયું છે. સરવાળે કુલ ૩૧,૦૦૦ કરોડ રૂપિયાનો દેવાનો બોજ રિલાયન્સ કમ્યુનિકેશન ઘટાડી શકશે જે કુલ •ણના ૭૦ ટકા કહી શકાય. ગયા મહિનાની ૨૪ તારીખે આ શૅરમાં ૩૪ રૂપિયાની ઑલટાઇમ બૉટમ બની હતી. અનિલ ગ્રુપના અન્ય શૅરમાં ગઈ કાલે રિલાયન્સ પાવર ૧.૭ ટકા, રિલાયન્સ ઇન્ફ્રાસ્ટ્રક્ચર્સ અડધો ટકો અને રિલાયન્સ કૅપિટલ સવા ટકો પ્લસ હતા. રિલાયન્સ ડિફેન્સ પોણાત્રણ ટકા તૂટ્યો હતો.
જેબીએફ ઇન્ડસ્ટ્રીઝ સવા છ ટકા ઊછળ્યો
જેબીએફ ઇન્ડસ્ટ્રીઝ રોજના સરેરાશ ૬૮૦૦ શૅરની સામે ગઈ કાલે લગભગ ૩૪ લાખ શૅરના ભારે વૉલ્યુમમાં ઉપરમાં ૨૩૪ રૂપિયા થઈ સવાછ ટકાના ઉછાળામાં ૨૨૧ રૂપિયા હતો. તો વેલ કૉર્પ ૬૮ ગણા કામકાજમાં ૮૩ રૂપિયાની ઇન્ટ્રા-ડે હાઈ બનાવી છ ટકાની તેજીમાં ૮૦ રૂપિયો હતો. ફેસવૅલ્યુ પાંચ રૂપિયા છે. સ્ટીલ એક્સચેન્જ છ ગણા કામકાજમાં સાડાઆઠ ટકા વધીને ૮૬ રૂપિયા ઉપર બંધ હતો. બીજી તરફ દીપક નાઇટ્રેડ, જસ્ટ ડાયલ અને ગૃહ ફાઇનૅન્સ સરેરાશ કરતાં નોંધપાત્ર મોટા વૉલ્યુમ સાથે એકથી પોણાચાર ટકા ડાઉન હતા. બીએસઈ ખાતે ભાવની રીતે ૪૩ શૅર એક વર્ષ કે એથી વધુ સમયગાળાની રીતે નવી ઊંચી સપાટીએ ગયા હતા તો બ્લુડાર્ટ, જસ્ટ ડાયલ, જ્યુબિલન્ટ ફૂડ્સ, કૉફી ડે એન્ટરપ્રાઇઝિસ, ઇન્ડો બોરેક્સ, નેટવર્ક-૧૮, ઍરટેલ, એમબીએલ ઇન્ફ્રા, મંધાના રીટેલ, ટીસીઆઇ એક્સપ્રેસ ઇત્યાદિ સહિત ૫૧ શૅરમાં ઐતિહાસિક બૉટમ બની હતી.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.